Super Mario Bros. Wonder

***Super Mario Bros. Wonder*** er et 2D Mario-spill fra 2023. Spillet er tilgjengelig på spillkonsollen Nintendo Switch.

Spilleren kan velge mellom tolv forskjellige karakterer: Mario eller Luigi, Prinsesse Peach, Princess Daisy, gule padder eller blå padder, Toadette, Nabbit eller fire typer Yoshi. Spilleren må gjennomføre nivåer over hele Flower Kingdom, med hjelp fra de blomster-lignende beboerne som holder til der. På samme måte som tidligere Super Mario-spill må spilleren komme seg gjennom hvert nivå samtidig som man forsøker å unngå forskjellige motstandere, deriblant Goombas eller Piranha Plants, og transportere seg gjennom forskjellige Warp Pipes. Hvert nivå inneholder også en rekke samlerobjekter kalt "Wonder Seeds"

Nye power-ups i dette spillet inkluderer en frukt som kan forvandle spilleren til en elefant, en blomst som lar spilleren produsere bobler som kan fange motstandere, eller en sopp som kan gi spilleren en hatt som lar dem å grave seg ned i bakken eller taket for å unngå motstandere eller unngå ulike hindringer. Spillet introduserer også Wonder Flower, som kan utløse ulike bisarre effekter - deriblant piper som våkner til live, horder av motstandere, eller andre forskjeller. Men disse effektene slutter når en spiller får tak i et Wonder Seed, eller man kommer seg vekk fra det aktuelle området.

## Handling
Mario, Luigi, prinsesse Peach, prinsesse Daisy og et følge av padder og Yoshis blir invitert til nabolandet Blomster-riket av dets hersker - prins Florian - for å se en demonstrasjon av en vidunder-blomst. Disse blomstene er store skatter i blomster-riket som kan fordreie virkeligheten. Men Bowser avbryter denne seremonien og griper Wonder Flower, og bruker denne kraften til å slå seg sammen med Prins Florians slott. Dette forvandler slottet til en gigantisk flygende festning, og fengsler alle innbyggerne i Flower Kingdom. Mario og vennene hans melder seg snart frivillig til å hjelpe prins Florian med å beseire Bowser, og gjenopprette ro og orden i landet. Når Mario, prins Florian og vennene deres arbeider for å samle vidunder-frøene og redde de fangede blomstene, innser de at ved å samle seks kongelige frø - som blir regnet som dyrebare skatter i blomster-riket - kan disse frøene gi tilgang til Castle Bowser.

Hver gang et kongelig frø blir samlet inn, ødelegger dette en av de seks Cloud Piranhaene som beskytter Castle Bowser mot angrep. Etter å ha frigjort de forskjellige regionene i Flower Kingdom som blir kontrollert av Bowser jr. og fjernet Bowsers forsvarsverk, kan Mario og vennene hans endelig konfrontere Bowser på hans flygende slott. Der avslører Bowser endelig den virkelige planen sin om å bruke kraften han kan få fra Wonder Flowers for å slavebinde hele universet. Det blir opp til Mario og gjengen å beseire Bowser og omsider returnere hele kongeriket til det normale, og hvis de lykkes kommer Bowser, Bowser Jr. og Kamek til å flykte.

## Nintendo Switch 2 Edition + Meetup in Bellabel Park
Spillet kommer til å få en Nintendo Switch 2 utgivelse våren 2026, som i tillegg til bedre grafikk vil by på en utvidelse med navn ***Meetup in Bellabel Park***. Her kan man prøve ut diverse attraksjoner med og mot venner og familie som f.eks. å samle flest mynter, samarbeide for å holde en Bob-omb aktiv gjennom en bane med mer. Captain Toad og alle syv Koopalings vil også være en del av utvidelsen.

## Referanser


## Eksterne lenker
* 
*